
Q£ imeArllaha, oMihstivčg, O&amilćsm^l 
UVOD 

Hvala i zahvala Uzvišenom Allahu, dželle še'nuhu, Koji sve 
u mjeri stvori i odredi, Koji mu'mine Pravim putem uputi, a 
kafirima bolnu kaznu priredi. 

Neka su salavat i selam na Njegovog odabranog roba i 
Poslanika, Muhammeda Ibn Abdullaha, sallallahu alejhi 
ve sellem, na one koji su se prihvatili Njegove upute, koji 
se drže Sunneta i na sve sljedbenike do Sudnjega Dana. 

A zatim: 

Bitnost i značaj ove teme ogleda se u tome što nema niti 
jednog punoljetnog (zdravog) insana, a da se nije suočio 
sa pojavom ili izlaskom određenih vrsta tečnosti iz 
njegovog tijela, tačnije iz polnog organa sve jedno bilo 
ta osoba muško ili žensko. 

Da stvar bude još od veće važnosti, jeste i to što čovjek 
musliman po svojoj prirodi i onome čemu ga poziva čista i 
plemenita vjera Islam, a što je od njenih samih temelja 
jeste i to da čovjke musliman/žena muslimanka moraju 
stalno da budu čisti i spremni za obavljanje svakodnevnih 
ibadeta kojima ih je Allah zadužio (obavezni ibadeti) a i 
onih koji su dobrovoljne prirode. 

Dokaz više ovome jesu riječi Allaha, azze ve dželle: 

[y:YYy] ^jij^hlX]\ c-^J Oh!^ S-~^ ^ Ol 


"Allah zaista voli one koji se često kaju i voli one koji se 
mnogo čiste." (Prijevovd značenja sura Al-Beqara, ajet 
broj 222). 

I Rekao je Allahov Poslanik, sallallahu alejhi ve sellem: 
Prenosi Ebu Malik El-Eš'ari, radijjallahu anhu, da je 
Poslanik, sallallahu alejhi ve sellem, rekao: "Čistoća je dio 
imana..." (Hadis bilježi imam Muslim). 

Dakle, kroz ovu brošuru uz Allahovu pomoć ja ću se 
osvrnuti na pitanje čistoće muslimana i muslimanke, 
odnosno obradit ću neka od pitanja koja su malo poznata 
među muslimanima naših prostora, što zbog prirode istih 
pitanja tj. ona su intimnog karaktera, a s druge strane 
zbog same ne zainteresovanosti po dotičnim pitanjima. 

Pojava ovih tečnosti ili izlazak određenih tečnosti iz polni 
organa ili stidnih mjesta kod čovjeka za sobom povlači i 
poznavanje samog propisa istih tih tečnosti — sa strane 
njihove čistoće ili pak nečistoće sve jedno da li se radilo o 
čovjeku ili ženi. 

Stoga, uvidjevši važnost ovog pitanja biva nam jasno 
kolika je potreba za poznavanjem istih jer na koncu od 
poznavanja ovih stvari i same čistoće čovjeka zavisi 
ispravnost mnogih ibadeta koje čovjek svakodnevno čini. 


KOJE SU TO VRSTE NEČISTOĆE? 

Nečistoću koja zahvati tijelo, odjeću, tlo, ili nešto drugo, 
dovoljno je uklonuti, i pri tome se ne uvjetuje određeni 
način i broj, što potvrđuje činjenica da Allah, dželle 
šenuhu nije postavio neka posebna ograničenja i uvjete 
za uklanjanje nečistoće 1 , osim kada se radi o psećoj 
nečistoći, nju je obaveza oprati sedam puta, od toga 
jedno pranje biva zemljom. Hadis koji o tome govori je 
muttefekun alejhi. 2 


1 Cilj je uklonuti nečistoću, i nakon što se on ostvari suvišno je bilo šta drugo činiti i poduzimati. Šerijat 
uklanjanje nečistoće ne tretira ibadetom koji mora biti u određenoj formi i količini, kao što je to recimo 
abdest, nego ga tertira kao bilo koju uobičajenu prirodnu radnju koja se slobodno izvršava. Od 
obveznika traži uklanjanje, a način prepušta njemu. Nema nekog jakog dokaza koji bi mogao izmijeniti 
ovu osnovu i koji ovu radnju čini kvalitativno i kvantitativno određenom. Hadis: "Poslanik, sallalhu alejhi 
ve sellem, nam je naredio da sedam puta isperemo nečistoću" je slab, i kao takav ne može poslužiti kao 
"nakil anil-asl" , tj kao dokaz koji mijenja osnovu. Rekao je šejh El-Albani: "Nisam našao hadis u ovakvoj 
formi. Spomenuo ga je Ibn-Kudame u Mugniju bez upućivanja na orginalni izvor u kome je on 
zabilježen." (Irvaul-galil: 1/186.). S druge strane Poslanik, sallallalhu alejhi ve sellem, se u svojoj 
preporuci Havli ograničio na uklanjanje nečistoće, ne obavezujući je određenim brojem puta ili 
određenim načinom. (Hadis su zabilježili Ahmed: 2/346., i Ebu-Davud (365.), a vjerodostojnim ga 
ocijenili Ahmed Šakir (El-Musned, br. 8752.) i Nasiruddin el-Albani u "Silsiletu-s-sahihatu", br. 298.). 

2 Buharija (172.), Muslim (279.). Ovim hadisom pseća pljuvačka je izuzeta iz pravila navedenog u fus- 
noti br. 5, kod nje se uvjetuje način i broj: pere se sedam puta i čisti se vodom i zemljom. U nekim 
predajama čišćenje zemljom se spominje kao prvo, u nekim je uopćeno, a u nekima je zadnje ili prvo, 
tako da je preferiranje jedne od tih predaja nad drugima nužno. Preferiranje predaje po kojoj čišćenje 
zemljom dolazi prvo je poznato kod većine učenjaka, a najjači adut za to je što je ona prenesena u 
Sahihajnu, ona pojašnjava predaju u kojoj se kaže: "prvi ili zadnji put", dok predaja: "neka jedno od tih 
sedam pranja bude zemljom" nije zabilježena niti u jednoj od šest poznatih zbirki, zabilježio ju je 
Bezzar, i kao takva ne može oponirati predaji iz Sahihajna. A i logično je da čišćenje zemljom bude 
prvo: njime se ubijaju bakterije koje su ostale nakon što je pas zalokao posudu, pranje vodom poslije 
toga pomaže nam da očistimo posudu od zemlje, a u slučaju da obrnemo redoslijed bit ćemo prinuđeni 
da poslije zemlje ponovo koristitimo vodu. (Pogledaj: Fethul-bari, hadis br. 172., Fikhul-islam šerhu 
bulugil-meram: 1 /l 5., Eš-Serhul-mumti': 1/492.). 

Većina učenjaka prenosi propis "tesbia" (čišćenja sedam puta) i na pseći izmet i mokraću, koristeći se 
analogijom prioriteta: ako je obaveza sedam puta oprati posudu koju je zalokao pas, preće je takav 
propis prenijeti na izmet i mokraću koji su odvratniji i ogavniji u odnosu na pljuvačku. (El-Mugni: 1/78., 
El-Medžmu': 2/586.). Neki učenjaci su propis "tesbia" prenijeli i na svinju, jer je ona nečistija i odvratnija 
od psa. Njihovo mišljenje je slabo, iz jednostavnog razloga: svinja je spomenuta u Kur'anu, i bila je 
poznata u Poslanikovo vrijeme a Poslanik joj nije dao isti propis kao i psu. Nepisano je pravilo da kada 
Poslanik, sallallahu alejhi ve sellem, ne spomene propis za određenu stvar, iako postoji velika potreba 
za njim, želi time uputiti ummet na osnovu po kojoj je naređeno i propisano samo ono za što je došao 
specijalan dokaz. 


U nečistoće spadaju: ljudski izmet, mokraća 3 i krv 4 , krv 
koja istječe iz zaklane životinje. 5 

Mala količina ljudske krvi se prašta i toleriše 6 , a krv koja 
ostaje u krvnim žilama i mesu životinje nakon klanja je 
čista. 7 

Nečistoćom se smatraju izmet i mokraća životinja čije je 
meso zabranjeno jesti 8 , i zvjeri 9 , i lešina, izuzev ljudske 


3 Poslanik, sallalahu alejhi ve sellem, je prošao sa svojim ashabima pored dva kabura i rekao: "Njih 
dvojica su sada u patnji, ne zbog nečega što je krupno, jedan se nije čistio od mokraće, a drugi je 
prenosio tuđe riječi." Buharija (216.), Muslim (292.). U hadisu Abdullaha ibn-Mesu'da se kaže da je 
Poslanik, sallallahu alejhi ve sellem, otišao obaviti veliku nuždu i da je naredio Abdullahu da mu donese 
tri kamenčića." (Buharija, 1 56.). 

4 Ljudska krv je nečista prema mišljenju većine islamskih učenjaka. (Pogledaj: El-Mudevvene: 1/38., El- 
Muhalla: 1/102., El-Furu': 1/253., El-Kafi: 1/110., El-Muhezzeb: 2/511., Medžemeul-enhur: 1/51. - 
52.). Prenosi se da su Fatima i Alija u bici na Uhudu čistili krv s Poslanikovog mubarek lica (Buharija: 
291 1 ., Muslim: 1790.) što je pouzdan dokaz da je ljudska krv nečista, iako neko može reći da je to bilo 
iz čisto higijenskih razloga i da sam postupak čišćenja, bez posebne naredbe, ne ukazje na obaveznost. 
Kao pomoćni dokaz može poslužiti Poslanikova, sallallahu alejhi ve sellem, naredba Fatimi bint ebi 
Hubejš da nakon završetka hajza preostalu krv opere i očisti odjeću i tijelo od nje (Buharija, 225., 
Muslim, 333.). Što se tiče predaja od ashaba koje svojim vanjskim značenjem upućuju na čistoću krvi, 
one se mogu klasificirati u dvije kategorije: prva, predaje u kojima se spominje mala količina krvi, 
kapljica ili dvije; druga, predaje koje govore o slučajevima izljeva krvi, izljev krvi je teško zaustaviti i 
nema nikakve koristi u njenom čišćenju, niti mijenjanju odjeće na koju ona pada (Medžmu fetava ve 
resail fadileti-š-šejhi Muhammed ibn Salih el-Usejmin: 1 1/266.). 

5 Rekao je Uzvišeni Allah: "Reci: Ja u onome što mi se objavljuje ne nalazim da je zabranjeno išta drugo 
do strv, krv koja istječe, svinjsko meso, i ono što je u nečije drugo a ne u Allahovo ime zaklano, to je 
pogan (nečist)" (Prijevod značenja, El-En'am: 145.). Imam Kurtubi je prenio jednoglasno mišljenje 
islamskih učenjaka oko nečistoće krvi koja istječe iz zaklane životinje (Pogledaj: Tefsiru-l-kurtubi: 
2/221.). 

6 Tolerisanje male količine krvi potpada pod opće Allahove riječi: "On vam ništa nije učinio teškim u 
vjeri" (Prijevod značenja, El-Hadždž: 78.). Čuvanje od male količine krvi svakako bi bilo otezanje, koje 
se ovim ajetom odbacuje i ne priliči Allahovoj Uzvišenoj vjeri islamu. Da je ovakvo razumijvanje ispravno 
dokaz je praksa ashaba, radijallahu anhum, u mnogobrojnim predajama se navodi da su ashabi 
tolerisali malu količinu krvi. Ibn-Ebi Sejbe je zabilježio u Musannefu predaje od nekolicine ashaba i 
tabiina koje dokazuju prethodnu tvrdnju (El-Musannef: 1/127. — 128.). Da li se toleriše samo mala 
količina krvi, ili je propis opći za vse vrste nečistoća? Učenjaci hanefijske pravne škole i šejhul-islam ibn 
Tejmijje (Hašijetu ibn-Abidin: 1/316. 325., El-Lubbab: 1/52., Medžmuul-fetava: 21/16. — 19.) vide 
propis općim, jer kako se god mala količina krvi ne može izbjeći tako se ne može izbjeći i mala količina 
ostalih vrsta nečistoća, a pogotovo nečistoće na koje čovjek često nailazi poput mišijeg brabonjka, izmet 
i mokraća domaćeg magarca, i slično. Ovo mišljenje preferira šejh muhammed ibn-Salih el-Usejmin 
(Pogledaj: Eš-Serhul-mumti': 1/531.). 

7 Ebu-Mudžliz, jedan od ashaba Allahovog Poslanika, je upitan o krvi koja ostane u zaklanoj ovci ili 
ispliva na površinu lonca prilikom kuhanja, i odgovorio je da nije zabranjena. (Predaju su zabilježili Abd 
ibn Humejd, Ebuš-Šejh i Ibnul-Munzir). 

8 Oko toga postoji jednoglasno mišljenje među islamskim učenjacima (Pogledaj: Fethul-kadir, 1/135; El- 
Lubab, 1/55; Bidajetul-mudžtehid, 1/73; Eš-Šerhu-s-sagir, 1/49; Mugnil-muhtadž, 1/77; El-Muhezzeb, 
1 /46; Keššaful-kinai, 1 /2 1 3.). 

9 Poslanik, sallallahu alejhi ve sellem, je zabranio jahanje tigrova (Ebu-Davud: 4049., Nesai: 5091 ., Ibn- 
Madže: 3065.). Zabranio je također prostiranje i oblačenje zvjerinjeg krzna, i jahanje zvjeri (Aridatul- 
ahvezi: 7/271 ., Ebu-Davud: 2/388., Nesai: 7/1 56.). 


lešine, lešine životinja kod kojih ne istječe krv, lešina ribe i 
skakavca. 10 

Prenosi se od Ebu Semha, radijallahu anhu, da je rekao: 
Vjerovjesnik, sallallahu alejhi ve sellem, rekao je: „Oprat 
će se od mokraće ženskog dojenčeta, a poprskati od 
mokraće muškog dojenčeta." Bilježe Ebu Davud i Nesai, a 
Hakim ga ocjenjuje sahihom. 

Rekao je Poslanik, sallallahu alejhi ve sellem: "Vjernika 
ništa ne može učiniti nečistim, za njegova života i nakon 
smrti." "Dozvoljene su nam dvije vrste lešina: lešina ribe i 
skakavca, i dvije vrste krvi: jetra i slezena." Hadis su 
zabilježili Ahmed i ibn-Madže. Izmet i mokraća životinja 


10 Rekao je Uzvišeni Allah: "Reci: Ja u onome što mi se objavljuje ne nalazim da je zabranjeno išta 
drugo do strv, ..." (Prijevod značenja, El-En'am: 145.). Ajet je općeg karaktera i svojim značenjem 
obuhvata sve vrste lešina i svaki dio lešine, međutim postoje drugi specijalni dokazi koji iz općeg 
propisa izdvajaju neke vrste lešina i neke dijelove lešine. Na primjer riječi Poslanika, sallallahu alejhi ve 
sellem: "Koža stavljanjem postaje čista." (Muslim, 366.) izuzimaju stavljenu koža lešine. Neke izuzetke je 
spomenuo sam autor i naveo je dokaze koji to potvrđuju. Izuzeo je ljudsku lešinu, i kao dokaz spomenuo 
riječi Poslanika, sallallahu alejhi ve sellem: "Vjernika ništa ne može učiniti nečistim", (Buharija, 283., 
Muslim, 371.). Dodatak: "Za njegova života i nakon smrti." je mevkuf, bilježi ga Buharija od Ibn Abbasa 
(Buharija, 3/1 25.). Izuzeo je lešinu skakavca i ribe i spomenuo kao dokaz riječi Poslanika, sallallahu 
aljhi ve sellem: "Dozvoljene su nam dvije vrste lešina: lešina ribe i skakavca, i dvije vrste krvi: jetra i 
slezena." Hadis su zabilježili Ahmed (2/97.) i Ibn-Madže (3218.). Vjerodostojnim ga je ocijenio El- 
Albani (Sahih sunen ibn madže: 2607.). Autor je izuzeo i lešinu životinja kod kojih ne istječe krv, ne 
spomenuvši dokaz koji na to ukazuje. Većina učenjaka — hanefijski, malikijski i hanbelijski mezheb — 
smatraju da je strv životinje kod koje ne istječe krv čista; a šafije smatraju da je ona nečista. (Pogledaj: 
El-lšraf, 1/42; EI-Kavaninul-fikhijje, 33; El-Mugni, 1/62; Et-Temhid, 1/337; El-Medžmu', 1/130; Mugnil- 
muhtadž, 1/78.). Do razilaženja je došlo zbog različitog gledanja na povod nečistoće strvi: većina kao 
povod nečistoće strvi navodi grušanje i skupljanje krvi i drugih tekućina u strvi, a šafije povod vide u 
samoj smrti, tj. smrt je, po njima, povod nečistoće strvi. 

Argument koji bi se mogao smatrati presudnim u ovom pitanju jesu riječi Poslanika, sallallahu alejhi ve 
sellem, : ((Kada upadne muha u nečije piće, neka je zagnjuri a zatim izvadi, u jednom njenom krilu je 
otrov, a u drugom lijek.)) (Buharija, 6/539; Ebu-Davud, 1/324). Poslanik, sallallahu alejhi ve sellem, je 
naredio da se muha zagnjuri u hranu i piće, znajući da će ona time biti ubijena, pogotovo ako piće i 
hrana budu vrući; ako kažemo da je lešina muhe kod koje krv ne istječe nečista, time pripisujemo 
Poslaniku, sallallahu alejhi ve sellem, nešto što mu ne priliči i ne dolikuje — upropaštavanje hrane. (Zadul- 
mead, 4/1 1 1 ., 1 1 2.). Što se tiče kosti lešine, većina učenjaka je na stanovištu da je ona nečista (malikije, 
šafije i većina hanbelijskih učenjaka), a henefije i dio hanbelijskih učenjaka da je čista (El-Mugni, 1/97, 
99., El-lšraf, 1/6, El-Medžmu', 1/242., Fethul-kadir, 1/96.). Sejhul-islam Ibn-Tejmijje preferira mišljenje 
hanefijskog mezheba, argumentujući ga činjenicom da u kosti nema potpunog života, njen život ovisi o 
drugom i da u sebi nema krvi (Medžmuul-fetava, 21/97.). 

Ovaj argument pojačavaju riječi imama Zuhrija, koji je rekao za kost lešine: ((Vidio sam učenjake iz 
najbolje generacije kako koriste češalj od kosti lešine, oni u tome nisu vidjeli ničega lošeg.)) (Buharija, 
1 /324.); i riječi Ibn-Abbasa: ((Što se lešine tiče, zabranjeno ju je jesti, a njenu kožu, kost, dlaku i vunu 
dozvoljeno je koristiti.)) (Predaju su zabilježili Ibnul-Munzir i Ebu-Hatim. Pogledaj: Tefsir ibn-abbas, 
1 /404.; Tefsirul-kurtubi, 7/1 1 9.) 


čije je meso dozvoljeno jesti i čovječja sperma smatraju se 
čistim. 11 

Poslanik, sallallahu alejhi ve sellem, je prao svježu 
spermu, a suhu je uklanjao noktima ili nečim drugim. 
Mokraća muškog djeteta koje ne jede hranu iz prohtjeva 
čisti se tako što se površina koju je zahvatila popršće 
vodom, a dokaz za to su riječi Poslanika, sallallahu alejhi 
ve selim: "Mokraća ženskog djeteta mora se oprati, a 
mokraću muškog djeteta dovoljno je poprskati vodom." 
Hadis su zabilježili Ebu-Davud i Nesai. 12 

Kada nečistoće fizički nestane, tj. kada nestane njenog 
oblika, površina na kojoj se ona nalazila istog trenutka 
postaje čista, čak i onda kada poprimi njenu boju i 
neugodan miris, na što ukazuju Poslanikove riječi Havli 
koja ga je pitala kako će očistiti krv hajza: "Dovoljno ti je 
da je ukloneš vodom, a ne smeta to što će ostati njeni 
tragovi na odjeći." 


11 Poslanik, sallallahu alejhi ve sellem, je preporučio Urenijjinima da se nastane blizu deva od zekata i 
da piju njihovu mokraću." (Buharija, 233.), Muslim (1671.) i dozvolio je obavljanje namaza u ovčijim 
torovima, što ukazuje na to da su mokraća i izmet stoke čisti; onaj koji pije mokraću teško se može 
sačuvati mokraće, a isti je slučaj i sa onim koji klanja u ovčijim torovima. Na čistoću čovjekove sperme 
ukazuje prije svega činjenica da je ona osnova iz koje nastaje Ijkudsko stvorenje, nepojmljivo je i 
neprihvtaljivo da ona bude nečista. Aiša, radijallahu anha, je uklanjala noktima suhu spermu sa 
Poslanikove odjeće, a da se sperma ubraja u nečistoće ne bi bilo dovoljno, nego bi se poslije toga 
morala upotrijebiti voda, kao što je to obaveza kada se radi o krvi hajza (Buharija, 229., 230., 231., 
Muslim, 288., 289. 290.). 

12 Ebu-Davud, 376., Nesai: 1/158. Vjerodostojnim ga je ocijenio El-Albani u Sahih suneni-n-nesai (br. 
293.). Rekao je šejh Abdullah ibn-Džibrin: "Rekli su islamski učenjaci: razlog pravljenja razlike između 
mokraće dječaka i djevojčice je taj što se muška djeca puno više drže u krilu, ljudi se više igraju s njima i 
raduju im se više nego ženskoj djeci, time je veća mogućnost da odjeću ili prostirku zahvati mokraća 
dječaka od mokraće djevojčice; dakle pravljenje razlike je vid olakšice ljudima." (El-lbhadž: 1/76.). Isti 
ovaj razlog spomenuo je i Ibn-Usejmin, nakon što je objasnio jako bitnu stvar: da je glavni razlog 
pravljenja razlike vjerodostojan šerijatski tekst koji to nalaže (Eš-Serhul-mumti 1 : 1/51 9.). 


MENIJJ, MEZIJJ I VEDIJJ 

Sta je to menijj? 

Menij (sperma) je tečnost koja izlazi nakon vrhunca 
nadražaja u snu ili na javi, ona iziskuje gusul, i ako padne 
na odjeću lijepo ju je oprati ako je još uvjek u tečnom 
stanju, a ako se osuši dovoljno ju je protrati. 

Ako menij(sperma) izađe zbog bolesti, nije potrebno 
gusul uzeti i to je ispravnije mišljenje. 

Dženabet ili džunupluk je stanje uzrokovano izlaskom 
sperme prilikom odnosa ili na neki drugi način. 

Izlazak sperme u stanju budnosti van spolnog odnosa, 
zahtijeva kupanje samo ako je sa strašću i ako sperma 
izlazi u mlazu i to je stav većine islamskih učenjaka. 
(Pogledati Eš-Serhu-I-Mumti'a ala Zadi-I-Mustakne'a, Ibn 
Usejmin 1/386). 

Rekli smo u „stanju budnosti", zbog toga što izlazak 
sperme u vrijeme spavanja zahtijeva kupanje uopćeno, 
jer spavač ne može kontrolirati svoje osjećaje i stoga se 
ne može govoriti o izlasku sa ili bez strasti. 

To potvrđuje hadis Ummu Sulejm, radijjallahu anha, u 
kome se navodi da je pitala Poslanika, sallallahu alejhi 
ve sellem, da li je ženi koja sanja (vidi) odnos, obavezno 
kupanje ili ne, na što joj je Poslanik, sallallahu alejhi ve 
sellem, odgovorio: "Da, ukoliko primjeti spermu na 
odjeći". (Pogledati Sahihu-I-Buhari i Sahihu-I-Muslim, 1 30 
1313). 

Za onoga ko nakon spavanja primjeti vlažnost na donjem 
vešu, važi jedan od tri propisa: 


1 ) ako je siguran da se radi o spermi, obavezan je 
okupati se. 

2) Ako je siguran da nije sperma, obavezan je oprati 
odjeću, jer ta tekućina u najmanju ruku ima propis 
mokraće. 

3) Ako nije siguran da li se radi o spermi ili nečemu 
drugom, poslužit će se indicijama (pomoćnim dokazima): 
Sjeti li se da je imao odnos u snu, smatrat će se da se 
radi o spermi, ako se ne sjeti da je imao odnos, ali je 
spavanju predhodilo razmišljanje o odnosu, smatrat će se 
da se radi o mezijju ili mezjju, jer on izlazi nakon 
razmišljanja o spolnom odnosu. 

Ako nije siguran ni u jednu od tri navedene stvari, jedan 
dio uleme smatra da će se iz predostrožnosti okupati, dok 
drugi dio uleme smatra obavezno kupanje samo ako se 
radi o jasnom povodu. (Pogledati El-lnsaf, 2/84; El- 
Kavaid od Ibn Redžeba, 20; Eš-Serhu-l-mumti'a, 1/388). 

Ako sperma izađe nakon kupanja bez strasti, zbog 
pokreta ili bolesti, nije obaveza ponoviti kupanje, 
dovoljno je uzeti abdest, kao što se prenosi od Alije i Ibn 
Abasa, radijjallahu anhuma. (Pogledati El-Mugni, 1/268). 

Sta je to vedijj? 

Vedijj je bijela, čvrsta tekućina koja ponekad izlazi 
poslije napornog mokrenja. 

Vedijj kvari abdest, a ne iziskuje gusul. 

Sta je to mezijj? 

Arapska riječ mezijj, može se izgovarati na tri ispravna 
načina: mezj, mezijj i mezij, ovo napominjem kako se oni 
koji čitaju o ovoj tematici ne bi zbunili kada primijete da 
se ponekad piše ili izgovara na drugačiji način. 

Mnogi učenjaci definirali su ovu tečnost riječima: "Bijela 
bistra sluzava tekućina koja izlazi prilikom nadražaja ili 
razmišljanja o spolnom općenju". 

Propisi vezani za mezijj: 

1 - Islamski učenjaci, u pogledu spomenute tečnosti - 
mezijja, imaju jednoglasan stav da je to nečistoća, na 
osnovu riječi Allahovog Poslanika: "Kada vidiš mezijj, 
operi svoj spolni organ" 

Međutim, razilaze se u pogledu načina čišćenja od 
spomenute tečnosti. (Konsenzus zabilježio imam En-Nevevi 
u svome djelu "El-Medžmu", 2/552) 

2- Istjecanje mezijja kvari abdest, po jednoglasnom stavu 
učenjaka, na osnovu riječi Allahovog Poslanika: "Neka 
opere spolni organ i neka abdesti" 

3- Nije se obaveza kupati prilikom istjecanja mezijja, po 
konsenzusu islamskih učenjaka, na osnovu riječi Allahovog 
Poslanika: "Ne a ni tako (ne trebaš se kupati zbog 
istjecanja mezijja), nego kada vidiš mezijj, operi svoj spolni 
organ i abdesti potpunim abdestom za namaz, a kada vidiš 
spermu, tada se trebaš kupati ." (Konsenzus zabilježio imam 
En-Nevevi u svome djelu "El-Medžmu", 2/142) 

4- Kada muškarac vidi mezijj, propisano je da prilikom 
pranja spolnog organa zajedno sa spolnim organom 
opere i testise, na osnovu hadisa Abdullaha Ibn Sa'da El- 
Ensarija: "Pitao sam Allahovog Poslanika o tečnosti koju 
vidim nakon džunupluka, pa mi je kazao: 'To je mezijj, a 

svaki energičan muškarac izbacuje mezijj, zbog te tečnosti 
operi svoj spolni organ i testise, i abdesti kao za namaz.'" 
(Ebu Davud, šejh Albani ga je ocijenio vjerodostojnim) 

5- Ako se desi da mezijj uprlja odjeću, po mišljenju većine 
islamskih učenjaka, tragove mezijja obaveza je oprati 
kao što se to čini prilikom čišćenja drugih vrsta nečistoće, 
a po mišljenju imama Ahmeda nije stroga obaveza to 
potpuno oprati vodom, već je dovoljno poprskati vodom, 
na osnovu predaje Sehla Ibn Hanifa, rdijjallahu anhu, u 
kojoj stoji: "Imao sam veoma mnogo problema sa mezijjem 
i zbog toga sam se često kupao, pa sam upitao Allahovog 
Poslanika o tome, a on je kazao: 'Dovoljan ti je abdest.' 
Upitao sam: 'Sta da učinim sa odjećom na koju je kanuo 
mezijj.' Kazao je: 'Dovoljno ti je da uzmeš šaku vode i da 
njome poprskaš mjesto na odjeći koje je ukapano 
mezijjem."' (Ebu Davud, Tirmizi, Darimi, Ibn Huzejme, šejh 
Albani i E'azami kazali su za ovaj hadis da je hasen — 
dobar). 

6- Prema ispravnom mišljenju, istjecanje mezijja ne kvari 
post. 

Rezime o vrstama tečnosti koje izlaze kroz spolni 
organ: 

1 - Sperma (menijj): ako izađe u mlazu i sa strašću, 
obaveza je kupati se (džunupluk), a njeno izlaženje 
također kvari abdest. 

Po ispravnom mišljenju, sperma je čista. Izlaženje sperme 
uzrokuje neispravnost posta, izuzev ako se ejakuliranje 
desi u snu, kada ne kvari post, po konsenzusu učenjaka, 
ali je u toj situaciji obavezno kupanje. 

2- Mezijj: izlaskom mezijja čovjek gubi abdest. Ova 
tečnost je nečista i obaveza je oprati spolni organ 
zajedno sa testisima, međutim, nije obavezno kupanje i 
njeno izlaženje ne kvari post. 

3- Vedijj je bijela, čvrsta tekućina koja ponekad izlazi 
poslije napornog mokrenja. Vedijj kvari abdest, a ne 
iziskuje gusul. 

4- Mokraća (urin): istjecanje mokraće uzrokuje gubljenje 
abdesta. Urin je nečist i obaveza je oprati odjeću ili dio 
tijela na koji dospije, ali istjecanje urina ne uzrokuje 
obveznost kupanja. 

TABELRANI PREGLED GLAVNIH RAZLIKA 
IZMEĐU MENIJJA, MEZIJJA I VEDIJJA 


TECNOST KOJA 
JE IZAŠLA 


ČISTOĆA TECNOSTI 
(DA LI JE ČISTA ILI NE?) 


OSOBINE TECNOSTI KOJA JE 
IZAŠLA 


PROPISI KOJI SE VEZU ZA TECNOST 


MENIJJ 


CIST 

(MENIJJ JE 

ČISTA TECNOST) 


1. Izlazi usljed nadražaja 
(strasti). 

2. Po izlasku tijelo se osjeća 
„sitim" zadovoljenim. 

3. Boje je bijele koja naginje 
ka žutoj (žućkastoj) boji. 

4. Izlazi u mlazu usljed 
nadražaja. 

5. Miris menijja je poznat 
općenito kada je tekući, a 
kada se osuši podsjeća na 
mirs bjelanceta od jajaeta. 


- Obaveza je da se opere u koliko izađe 
usljed nadražaja sve jedno izašlo na javi 
ili pak u snu a njen povod (sebeb) biva 
spolni odnos Ili svršavanje ili 
mastrubacija. 

- Prije kupanja (gusla) muslimanu bivaju 
zabranjene sljedeće stvari: Dodirivanje 
Mushafa, učenje Kur'ana, Namaz, ulazak 
u Mesdžid, Tavaf... sve dok se osoba ne 
okupa uz nijjet otklanjanja velike 
nečistoće. 

- Ukoliko osoba namjerno cilja da 
izazove izlazak ove tečnosti (spolni odnos 
ili mastrubacija) tim djelom će pokvariti 
post. 


MEZIJJ 


„MALA 

NEČISTOĆA" 

(UBRAJA SE U 

NEČISTOĆU AL 

NIJE POPUT 

MOKRAĆE) 


Bijela bistra sluzava 

tekućina. 

Izlazi prilikom nadražaja ili 

razmišljanja o spolnom 

općenju, pogledu sa 

strašću... 

Pojavljuje se u obliku kapi 

koje budu na spolnom 

organu (na glavi spolnog 

organa). 

Nerijetko osoba kod koje se 

pojavi mezijj ne osjeti 

njegov izlazak. 


- Istjecanje mezijja kvari abdest, po 
jednoglasnom stavu učenjaka, na osnovu 
riječi Allahovog Poslanika: "Neka opere 
spolni organ i neka abdesti." 

- Nije se obaveza kupati prilikom 
istjecanja mezijja, po konsenzusu islamskih 
učenjaka, na osnovu riječi Allahovog 
Poslanika: "Ne čini tako (ne trebaš se 
kupati zbog istjecanja mezijja), nego 
kada vidiš mezijj, operi svoj spolni organ 
i abdesti potpunim abdestom za namaz, 
a kada vidiš spermu, tada se trebaš 
kupati." 

- Kada muškarac vidi mezijj, propisano je 
da prilikom pranja spolnog organa 
zajedno sa spolnim organom opere i 
testise, na osnovu hadisa Abdullaha Ibn 
Sa'da El-Ensarija: "Pitao sam Allahovog 
Poslanika o tečnosti koju vidim nakon 
džunupluka, pa mi je kazao: 'To je mezijj, 
a svaki energičan muškarac izbacuje 
mezijj, zbog te tečnosti operi svoj spolni 
organ i testise, i abdesti kao za namaz.'" 

- Ako se desi da mezijj uprlja odjeću, po 
mišljenju većine Islamskih učenjaka, 
tragove mezijja obaveza je oprati kao 
Što se to čini prilikom čišćenja drugih vrsta 
nečistoće, a po mišljenju imama Ahmeda 
nije stroga obaveza to potpuno oprati 
vodom, već je dovoljno poprskati vodom. 

- Prema ispravnom mišljenju, istjecanje 
mezijja ne kvari post. 


VEDIJJ 


NEČIST 

(VEDIJJ JE 

TECNOST KOJA 

JE NEČISTA) 


Vedijj je bijela čvrsta 

tekućina. 

Izlazi poslije napornog 

mokrenja. 

Ova tečnost se razlikuje 

od prethodno spomenutih 

tečnosti i nema miris 

(prepoznatljiv miris). 


■ Vedijj uzima iste propise kao i mokraća. 


■ Vedijj kvari abdest, a ne iziskuje gusul. 


Ukoliko se vide tragovi Vedijja 
obaveza je isti oprati i oprati tijelo i 
odjeću na kojoj se našla ova tečnost. 

SAHIBI-UZUR 

Sta je to Sahibi-Uzur? 

Sahibi-uzur je svaka osoba koja nije u stanju čuvati 
pravnu čistoću (abdest), ona se konstatno nalazi u stanju 
koje se u islamskom pravu definiše kao stanje "hadesa" 
(pravne nečistoče). Takav status ima osoba kojoj 
neprestano istječe mokraća, krv (mustehada) ili mezj 
(tekućina koja izlazi nakon pri spolnom nadražaju ili 
razmišljanju o polnom odnosu), osoba koja nekontrolisano 
pušta vjetar, ranjena ili ozlijedena osoba kod koje krv 
neprestano izlazi, i si. 

OBAVEZA SAHIBI-UZURA 

Obaveza je sahibi-uzuru, nakon što nastupi namasko 
vrijeme, oprati mjesto na kojem istječe mokraća ili krv, 
staviti povez na njega i pričvrstiti ga koliko je god u 
mogućnosti (kako bi spriječio daljne istjecanje) - osim ako 
iz opravdanog razloga ne smije staviti povez - uzeti 
abdest i odmah ristupiti obavljanju namaza. Ako odmah 
obavi namaz, izvršio je ono što se od njega traži i njegov 
namaz je validan, a toleriše se i odgadanje namaza radi 
čekanja džemata ili se spremanja za namaz (oblačenje 
odjeće i si.). 

Dokazi 

a) Dokaz za obavezu stavljanja poveza uzet je iz riječi 
Poslanika, sallallahu alejhi ve sellem, Hamni bint-Džahš 
kada mu se ona požalila na stalno istecanje krvi: "Stavi 
komadić pamuka, to bi trebalo zustaviti krv." A kada je 
rekla da je istjecanje puno jače od toga da bi se na taj 

način moglo zaustaviti, rekao je: "Onda, stavi povez!" 
(Ebu-Davud, 287; Tirmizi, 1 28.; Ibn-Madže, 622.; Ahmed: 
6/439., i drugi). 

b) Dokaz da je sahibi-uzur obavezan uzeti abdest za 
svaki namaz i to nakon što nastupi njegovo vrijeme (ako 
bi uzeo prije namaskog vremena, njegov abdest smatrao 
bi se nevažećim) nalazimo u riječima Poslanika, sallallahu 
alejhi ve sellem: "Zatim se abdesti za svaki namaz." 
(Buharija, 226.). 

c) A da je sahibi-uzur obavezan obaviti namaz odmah po 
stavljanju poveza i uzimanju abdesta na to upućuje 
šerijatsko pravilo: "Onaj koji je prinuden da uradi nešto 
što je u osnovi zabranjeno, ograničit će se samo na onome 
što je potrebno da bi izašao iz stanja prinude". To bi u 
ovom slučaju značilo: u osnovi je zabranjeno klanjati 
namaz u stanju pravne nečistoće (hadesa), izuzetak je 
osoba kod koje je to stanje trajno, ako se ta osoba 
ograniči na vremnski period koji je potreban za 
povezivanje, abdest i obavljenje namaza ispunio je 
potrebu i ne smije je prelaziti. 

Izuzetak 

Definicija sahibi-uzura koju smo na početku naveli izuzima 
osobu kod koje stanje pravne nečistoće (hadesa) nije 
stalno (trajno, bez prekida), nego u odredenim 
vremenskim periodima prestaje. Recimo, sat vremena joj 
curi mokraća, a zatim pola sata miruje. Takvoj osobi nije 
dozvoljeno obavljati namaz u vrijeme kada istječe 
mokraća, obaveza joj je sačekati do vremena kada 
istjecanje prestaje i klanjati, osim ako se boji da će izići 
namasko vrijeme, tada će klanjati kao i sahibi-uzur. 

Tekućina koja izlazi zajedno sa mokraćom nije sperma 
nego vedj, a vedj ima isti status kao i mokraća - obaveza 

ga je oprati i abdestiti se poslije toga. 
Sahibi-uzuru je bolje da ne predvodi džemat, jer ima 
učenjaka koji smatraju da on ne može biti imam i da je 
njegovo imamet neispravan, osim ako predvodi džemat 
koji je u istom stanju kao i on. 

PROPISI O HAJZU I NIFASU 

Allah, dželle š'anuhu, je stvarajući muškarca i ženu, stvorio 
ih tako da jedno drugo nadopunjuju, ali i dao im 
određena svojstva kojim se svako od njih odlikuje 
ponaosob. Jedna od specifičnih pojava kod žene je i 
pojava krvi koja može da bude menstrualna, 
postporođajna ili pak zbog neke bolesti (istihaza). Sve 
ove vrste spadaju pod nečistoću, za njih se vežu određeni 
propisi, i veoma bitno je pojasniti neke stvari vezane za 
njih, tim prije što u današnje vrijeme, mnoge žene su 
poprilično nemarne po ovim pitanjima i ne predaju veliku 
važnost šerijatskim propisima vezanim za ovu temu. Mi 
ćemo ako Bog da, u ovome broju govoriti o hajzu ili 
menstrualnom ciklusu i nifasu. 

Allah, dželle š'anuhu, spominje hajz u Kur'anu pa kaže: "I 
pitaju te o mjesečnom pranju. Reci: 'To je neprijatnost. 1 
Zato ne općite sa ženama za vrijeme mjesečnog pranja, i 
ne prilazite im dok se ne okupaju, a kada se okupaju, 
onda im prilazite onako kako vam je Allah naredio. — 
Allah zaista voli one koji se često kaju i voli one koji se 
mnogo čiste." (Prijevod značenja sura Al-Beqare, ajet broj 
222). 

DEFINCIJA HAJZA 

Jezičko značenje riječi hajz: U arapskom jeziku hajz znači 

teći. 

Dok Etimološki značenje je: To je krv koja istječe iz 

materice žene, koja nije bolesna, niti je trudna, u 

ograničenim vremenskom periodu. 

Aiša, radijjallahu anha, kaže: "Allahov Poslanik, sallallahu 
alejhi ve selleme, je rekao o hajzu: 'To je nešto što je 
Allah, dželle š'anuhu, odredio kćerima Ademovim." 1 
(Mutefekun alejhi). 

VRIJEME POJAVE HAJZA 

S obzirom da je hajz kod žena jedan od načina 
ustanovljavanja punoljetnosti, i da se pojavljuje u devetoj 
godini, znači da je donja granica pojave hajza devet 
godina 13 , a gornja dok se ne prestane pojavljivati. 
Ako bi se desilo da se pojavi prije devete godine krv, ili 
nakon što prestane kod žena u poodmaklom stadiju 
života pa se nakon toga ponovo pojavi, ta krv se neće 
brojati kao krv mjesečnog pranja, već će se smatrat samo 
nečistom krvi. 

Međutim, ipak kad je u pitanju gornja granica i tačan 
broj godina islamski pravnici su se razišli po tom pitanju 
zbog nepostojanja jasnog teksta po tom pitanju. 
Naprotiv, su se vodili prema određenom podneblju i 
uslovima, dakle zavisno od mjesta do mjesta i slučaja do 
slučaja. 


13 Računa se u mjesečevim godinama; jedna mjesečeva godina ima 354 dana. 

Ukratko, navešćemo mišljenja priznatih islamskih pravnih 
škola. 

Hanefijski pravnici smatraju da je gornja granica do koje 
se pojavljuje hajz 55 godina, no ako se i nakon toga 
pojavi krv koja ima svojstav krvi hajza smatraće ga 
hajzom, u suprotnom biće to istihaza. 

Stav malikijske pravne škole je takav da kažu gornja 
granica hajza je 70 god. 

Sofijski pravnici nemaju određenu gornju granicu, sve dok 
postoji mogućnost da žena ima hajz tako će se i smatrati, 
ali obično to biva do 62 god. 

Hanbelijska pravna škola smatra da je gornja granica 50 
godina, a kao dokaz uzimaju riječi Aiše, radijjallahu 
anha: "Kada žena napuni pedeset godina izašla je iz 
perioda pojave hajza." (Hadis bilježi imam Ahmed). 

No međutim, kako smo već spomenili ovo može da bude 
kako smo to prethodno opisali, ali i ne mora, zavisi od 
žene do žene i od podneblja do podneblja. A Allah opet 
najbolje zna. 

Također, krv koja se pojavi u toku trudnoće ne broji se 
hajzom, jer se hajz uzima kao dokaza da žena nije 
trudna, shodno riječima Allahovog Poslanika Muhameda, 
sallallahu alejhi ve selleme, Ibn Omeru, kada je ovaj dao 
razvod (ar. Talak) svojoj ženi a koja je bila u hajzu:" Pusti 
je ili kad je čista (tj. kad joj prestane hajz) ili trudna." 
(Hadis bilježe imami Muslim, Nesai, Ebu Davud). 

BOJA KRVI PRILIKOM MENSTRUALNOG CIKLUSA 

Islamski pravnici složili su se da boja menstrualne krvi 
može biti; crna, crvena, žuta (žućkasta) ili siva, i da nakon 
pojave biljelog iscjedka na kraju menstrualnog ciklusa, 
krv koja se pojavi je krv istihaze. 

A dokaz za to imamo u riječiam Ummu Atije: Žućkastu i 
sivkastu krv nismo smatrale hajzom nakon pojave čistoće." 
(tj. nakon bijelog iscjedka, op. a.) (Hadis bilježe imami 
Buhari i Ebu Davud). 

VRIJEME TRAJANJA HAJZA I ČISTOĆE 

Dakle, kako smo već spomenili hajzom ili menstruacijom će 
se smatrati samo ona krv koja je onakve boje kako smo 
gore već spomenuli, s tim da prije prve pojave te krvi, 
period čistoće bude najmanje 15 dana. 
Kada je u pitanju najkraći period trajanja menstrualnog 
ciklusa islamski pravnici imaju različita mišljenja. 

Hanefijski pravnici smatraju da je najkraći period 

mensrualnog ciklusa tri dana i tri noći, ispod toga je krv 

istihaze. 

To kad je u pitanju najkraći period, dok je srednji pet 

dana, a naviše hajz može da traje deset dana i deset 

noći. Dokaz za ovakav stav imaju u hadisu kojeg prenosi 

Ebu Umame: "Najkraći period hajza za djevojčicu, djevicu 

i udatu ženu je tri dana, a najviše iznosi deset dana." 

(Taberani, Darekutni kod kojeg prenosi Vasila Ibn El- 

Eska). 

Kod malikijskih pravnika najkraći period hajza je u 

jednom trenutku pojave krvi i ako bi bila u namazu 

prekinula bi ga ili ako bi postila post joj je pokvaren, i taj 

dan će nadoknaditi. 

Kad je u pitanju najduži period hajza kod njih se razlikuje 

od žene do žene, ali ipak na kraju se svodi na petnaesta 

dana. 

Sofijski i hanbelijski pravnici smatraju da je najkraći 
period hajza dan i noć, dok uobičajeno traje šest ili 
sedam dana, a za dokaz uzimaju riječi Poslanika, 
sallallahu alejhi ve selleme, kada je rekao Hamneti bint 
Džahš nakon što ga je pitala: "Smatraj hajzom šest ili 
sedam dana, zatim se okupaj i klanjaj dvadeset četiri 
noći i dana, ili dvadeset i tri noći, i to ti je dovoljno, i tako 
radi svaki mjesec..." (Hadis bilježe imami Ebu Davud, 
Nesai, Tirmizi). 

Također, većina islamskih učenjaka, osim hanbelija 
smatraju da je najmanji period čistoće petnaest dana, jer 
je mjesec pretežno trideset dana, a ako je nadulji period 
hajza 1 5, dana onda je period čistoće najkraći 1 5 dana. 

A složili su se da za najduži period čistoće nema granice. 
Napomena: Prekid krvi u danima hajza 

Za hanefijske i šafijske pravnike prekid krvi u danima 
hajza smatra se i dalje hajzom, i podliježe pod propise 
hajza. 

Na drugoj strani, stav malikijskih i hanbelijskih pravnika 
ogleda se u tome da oni smatraju da u danima kada se 
krv pojavi smatra se hajzom, a u danima kad je nema 
onda se smatra žena čistom, s tim da će se okupati. 

NEPREDVIĐENE STVARI U HAJZU 

a) Povećanje i smanjenje trajanja hajza 

Ako se kod žene desi promjena u trajanju hajza, tako da 
umjesto 7 traje 5 dana, ili umjesto 5, traje 7 dana, 
prilagodit će se novonastaloj situaciji, ponašati se u 
skladu sa svim propisima hajza i okupati se nakon što 
prođe novi period, u prvom slučaju nakon pet, a u 
drugom nakon sedam dana. 

Ovog stava su: Safija, Ibn Tejmijje, Ibn Kudame i šejh Ibn 
Usejmin. 

b) Pomjeranje hajza sa početka na kraj mjeseca i 
obrnuto 

U slučaju da se hajz pojavi na kraju umjesto na početku 
mjeseca i obrnuto, u suštini se ništa ne mjenja, ostaju 
propisi hajza kao da se pomjeranje uopće nije dogodilo. 
Hajz, kao što smo rekli, ima svojstva po kojima se 
prepoznaje i dokle god su ona prisutna žena ima hajz, 
bez obzira na to što se desio prelazak iz jednog u drugi 
dio mjeseca, a kada izgubi ta svojstva i primjeti znake 
čistoće znamo da je hajz prestao. 

c) Žutilo i mutnoća 

Prenosi Buharija i Ebu-Davud od Ummu-Atijje, radijallahu 

anha, da je rekla: "Mutnoću i žutilo, nakon čistoće, nismo 

smatrali hajzom." 

Imam Buharija u svojoj predaji ne spominje riječi "poslije 

čistoće." 


22 


Prenosi Buharija od Aiše, radijallahu anha, da su joj žene 
slale žućkastu tekućinu u komadiću pamuka, kojeg su 
zamotavle u krpu, da vidi da li se radi o čistoći ili hajzu. 
Govorila im je: "Ne požurivajte, dok ne vidite bijeli 
iscjedak." 

Materica izbacuje bijeli iscjedak sa završetkom hajza. 
Između ova dva hadisa nema kontradikicije, jer se hadis 
Ummu-Atijje odnosi na period nakon čistoće, a hadis Aiše 
na period hajza. 

Znači: ako se mutnoća i žutilo povezane sa hajzom ili su u 
periodu hajza, smatraju se hajzom, a ako se pojave 
nakon čistoće, nemaju propis hajza . 

d) Naizmjeničnost - dan čistoća, dan krv i si. 

Žene koje imaju naizmjenično istjecanje krvi i čistoću, 
mogu se podijeliti u dvije grupe: 

- žene kod kojih je naizmjeničnost stalna. 

- žene kod kojih je naizmjeničnost rijetka, i događa se u 
danima hajza. 

Za prvu grupu važe propisi istihaze, a za drugu grupu, 
prema ispravnijem mišljenju islamskih učenjaka, važe 
propisi hajza, tj. ukoliko se u danima hajza pojavi čistoća, 
žena se neće osvrtati na nju i nastavit će se pridržavati 
propisa koji važe za hajz. 

Kaže šejh Muhammed Ibn Salih El-Usejmin, rahmetullahi 
alejhi: "Islamski učenjaci imaju podjeljeno mišljenje oko 
čistoće koja se pojavi u danima hajza. Prema sofijskoj i 
hanefijskoj pravnoj školi, ta čistoća ima status hajza, a tog 
mišljenja je i Ibn-Tejmijje. Izjednačavanje ove čistoće sa 

pravom čistoćom koja prethodi hajzu i dolazi poslije 
njega, povlači za sobom obavezu kupanja kada god se 
ona pojavi, što je veliko otezanje i neugodnost. Serijat je 
došao da olakša ljudima i od njih udalji neugodnost." (Dio 
govora Ibn Usejmina uzet iz njegove knjige "Risaletun fi- 
d-dimai-t-tabiijjeti li-n-nisai", 25, 26). 

e) Pojava tekućine nakon kupanja 

Rekao je Sejh Abdulaziz Ibn Baz, rahmetullahi alejhi, 
nakon što je upitan o pojavi tekućine nakon kupanja od 
hajza: "Ako je tekućina koja izlazi žućkasta ili mutna, ne 
smatra se hajzom i ima propis mokraće. U slučaju da se 
radi o pravoj i jasnoj krvi, smatra se hajzom, što znači da 
je žena obavezna ponoviti gusul. 

Prenosi se od Ummu-Atijje, radijallahu anha, da je rekla: 
"Mutnoću i žutilo, nakon čistoće, nismo smatrali hajzom." 
(Hadis bilježe imami Buharija i Ebu-Davud). 

f) Pojava krvi nekoliko dana nakon prestanka hajza i 
nastupanja čistoće 

Ovo pitanje je povezano sa pitanjem najkraće čistoće 
između dva hajza. Islamski učenjaci koji su postvaili donju 
granicu čistoći — 1 3 ili 14 dana — smatraju da krv koja se 
pojavi prije toga nema status hajza, dok učenjaci koji nisu 
postavili tu granicu i koji, pojavu i prestanak hajza, 
povezuju sa postojanjem i gubitkom svojstava hajza, 
smatraju da se radi o hajzu, osim da krv stalno istječe, 
onda se radi o istihazi. Drugo mišljenje je ispravnije. 

g) Hajz u periodu trudnoće: 

Kaže šejh Muhammed Ibn Salih El-Usejmin, rahmetullahi 
alejhi: "Prema ispravnijem mišljenju krv koja se pojavi u 
periodu trudnoće, sa svim svojstvima menstrualne krvi, i za 
ženu u običajeno vrijeme, smatra se krvlju menstruacije i 
obaveza je trudnici da ostavi namaz, post i da se klone 
svega onoga što je u hajzu zabranjeno. Jedina razlika 
između te krvi i menstrualne krvi koja se pojavljuje van 
trudnoće je u tome što dužina pričeka trudnice ne ovisi o 
hajzu nego o vremenu koje je ostalo do poroda, dok 
dužina pričeka žene koja nije trudna ovisi o hajzu." 
("Serhu-l-mumti 1 ala zadi-l-mustakne", 1/561). 

POJAVOM HAJZA ŠTA ŽENI BIVA 
ZABRANJENO 

1 . Zabrana obavljanja namaza i posta: 

Kada je Poslanik, sallallahu alejhi ve sellem, upitan o 
razlogu manjkavosti vjere kod žene, odgovorio je 
pitanjem: "Zar žena, u vrijeme hajza ne ostavlja namaz i 
post." (Hadis bilježe imami Buharija i Muslim). 
Žena u vrijeme hajza ostavlja namaz i post, tako da je, u 
odnosu na čovjeka koji klanja i posti, manjeg imana. 
Kako je ta manjkavost produkt Allahove volje i odredbe, 
neće biti pitana za nju i ne smije se zbog nje ukoravati. 
To nikako ne znači da je žena manjkave vjere uopćeno, 
niti da je čovjek bolji od nje u svim stvarima. 

2. Nenaklanjvanje propuštenih namaza i napaštanje 
propuštenih dana: 

Prenose Buharija i Muslim od Aiše, radija Mahu anha: 
"Imale smo hajz u vrijeme Poslanika, sallallahu alejhi ve 
sellem, i naređeno nam je da napostimo propuštene dana 
ramazana, a nije nam nređeno da naklanjamo 
propuštene namaze." 

Kaže šejh Abdulaziz Ibn Baz, rahmetullahi alejhi: "Allah, 
dželle šenuhu, je iz Svoje blagosti i milosti oslobodio ženu, 
za vrijeme hajza, obaveze posta i namaza. Post bi joj 
štetio i zbog njega bi bila izložena velikoj poteškoći, a 
namaz, sve da hoće, nije u mogućnosti obavljati, zbog 
toga što se nalzai u stanju nečistoće. 

Allahova milost prema njoj ogleda se i u tome što ju je 
oslobodio obaveze naklanjavanja propuštenih namaza, 
jer je naklanjavanje namaza ostvaljenih u danima hajza, 
koji može trajati, sedam, osam pa čak i devet dana - a o 
nifasu da i ne govorimo — veliko otezanje." ("Medžmuu 
fetava ve makalat mutenevvia 1 li-š-šejh Ibn Baz", 4/292). 

3. Zabrana općenja: 

Kaže Allah, džele šenuhu: "I pitaju te o mjesečnom pranju. 
Reci: "To je neprijatnost." Zato ne općite sa ženama za 
vrijeme mjesečnog pranja, i ne prilazite im dok se ne 
očiste. Kada se okupaju prilazite im onako kako vam je 
Allah naredio. Allah zaista voli one koji se često kaju i voli 
one koji se mnogo čiste." (Prijevod značenja sura Al- 
Beqare, ajet broj 222). 

Allah, dželle šenuhu, je u ovom ajetu, za dozvolu odnosa 
sa ženom, postavio dva uvjeta: prestanak istjecanja krvi i 
kupanje poslije toga. 

Riječi Allaha, dželle šenuhu, "i ne prilazite im dok se ne 
očiste", upućuju na prvi uvjet, a riječi "kada se okupaju 
prilazite im onako kako vam je Allah naredio", upućuju na 
drugi uvjet. (Pogledati: "Tefsir Sa'di", 82 strana). 
Ako čovjeka nadvlada strast i ipak opći sa ženom u toku 
hajza, obavezan je učiniti tewbu i dati otkup sa dinarom 
ili pola dinara, što odgovara vrijednosti 50 ili 25 rijala. 
Dokaz za to su riječi Abdullaha Ibn Abbasa, radijjallahu 
anhu: "Poslanik, sallallahu alejhi ve sellem, je naredio 
onome ko opći sa ženom da udjeli dinar ili pola dinara." 
(Hadis su zabilježili: Ahmed, Ebu-Davud, Tirmizi, Ibn- 
Madže i Nesaija, a vjerodostojnim su ga ocjenili: Ibn- 
Hadžer, Ibnu-I-Kajjim, Hakim, Ibnu-I-Kattan, Ibnu-Dekik El- 
Id, Ibn-Tejmijje, Hattabi i dr., pogledaj: "Serhu-l-mumti 1 
ala zadi-l-mustakne 1 , 1 /569 - 571 ). 

Isti je propis i za ženu ako dobrovoljno pristane na odnos, 
u suprotnom nije obavezna iskupiti se. 
Kaže šejh Ibn Usejmin, rahmetullahi alejhi,: "To što 
Poslanik, sallallahu alejhi ve sellem, nije spomenuo ženu i 
propis vezan za nju, ne znači da se obaveza iskupa 
odnosi samo na čovjeka, jer je osnova da se Allahov i 
Poslanikov govor podjednako odnosi na muškarce i žene i 
ona prestaje važiti samo u slučaju specijalonog teksta ". 

Ajet, takođe, ukazuje na to da se zabrana odnosi samo 
na općenje. 

Kaže šejh Sa'di, rahmetullahi alejhi: "Allah, dželle šenuhu, 
nas obavještava da su ashabi pitali Poslanika o 
mjesečnom pranju i o tome da li je dozvoljno prilaziti ženi 
u mjesečnom pranju, kao što je to uobičajeno ili je 
obaveza potpuno izbjegavanje žene, kao što su to radili 

Židovi. Allah, dželle šenuhu, pojašnjava, ovim ajetom da 

je hajz neprijatnost i da se zbog toga treba klonuti samo 

onoga što ga čini takvim, a to je odnos." ("Tefsir Sa'di", 

82). 

U skladu sa ovim ajetom su i riječi Poslanika, sallallahu 

alejhi ve sellem: "Činite sve osim odnosa" (Hadis je 

zabilježio imam Muslim). 

U drugim vjerodostojnim hadisima navodi se da je 

Poslanik, sallallahu alejhi ve sellem, naređivao ženama u 

danima hajza, da se zagrnu donjim ogrtačem, a zatim je 

dodirivao ostale dijelove tijela. 

4. Učenje Kur'ana: 

Nema razilaženja među učenjacima da je ženi u hajzu 
dozvoljeno učiti Kur'an srcem i gledanjem bez 
izgovaranja harfova jezikom. 

Jednoglasno mišljenje prenosi Sirbini, učenjak šafijske 
pravne škole, u "Serhu-l-muhezzebu", 2/372. 
Većina islamskih učenjaka zabranjuje učenje uz 
izgovaranje harfova jezikom, pozivajući se na riječi 
Poslanika, sallallahu alejhi ve sellem, : "Neka žena u 
hajzu i džunup ne uče Kur'an." (hadis je zabilježio Tirmizi). 
Kaže šejhu-l-islam Ibn-Tejmijje, rahmetullahi alejhi: "Nema 
vjerodostojnog dokaza koji zabranjuje ženi, da u toku 
hajza, uči Kur'an. Hadis: "Neka žena u hajzu i džunup ne 
uče Kur'an", je slab prema jednoglasnom mišljenju svih 
vrsnih poznavaoca hadisa. Žene su, u Poslanikovo vrijeme, 
imale hajz. Da im je učenje Kur'ana bilo zabranjeno 
Poslanik, sallallahu alejhi ve sellem, bi im to pojasnio i to 
bi sigurno znale i prenjele drugima njegove žene, majke 
pravovjernih . 

Kako niko od njegovih ashaba nije prenio od njega jasnu 
zabranu učenja Kur'ana za vrijeme hajza, nije dozvoljeno 
nekome da to smatra haramom." ("Medžmuu-l-fetava", 
26/191). 

Neki učenjaci pokušavaju napraviti spoj između ova dva 
mišljenja, smatrajući da je ženi bolje da, za vrijeme hajza 
ne uči Kur'an, osim kada za to postoji opravdana 
potreba, kao što je podučavanje drugih, polaganje ispita 
iz Kur'ana i si. 

Sto se tiče spominjanja Allaha — zikra, učenja bismille pri 
jelu i si., čitanja knjiga iz različitih šerijatskih oblasti, 
upućivanja dove i slušanja Kur'ana, nije mi poznato da je 
neko od islamskih učenjaka to zabranio i da uopće postoji 
razilaženje oko toga. 

5. Tavaf: 

Prenosi Aiša, radijallahu anha, da joj je Poslanik, 
sallallahu alejhi ve sellem, nakon što ga je obavjestila da 
je dobila hajz, rekao: "Čini sve što i ostale hadžije, osim 
tavafa oko Ka'be. Ne čini tavaf sve dok se ne očistiš." 
(Hadis bilježe imami Buharija i Muslim). 
Prenosi Abdullah Ibn Abbas, radijallahu anhu, da je 
Poslanik, sallallahu alejhi ve sellem, sallallahu alejhi ve 
sellem, naredio hadžijama — sa izuzetkom žene koja ima 
hajz — da im zadnji obred u Mekki bude tavaf. (Hadis 
bilježe imami Buharija i Muslim). 

Prvi hadis je dokaz da je ženi u vrijeme hajza zabranjeno 
činiti tavaf, a drugi hadis je dokaz da je žena koja ima 
hajz oslobođena obaveze oprosnog tavafa. 

Logično je pitanje, kojeg će mnogi postaviti kada čuju za 
ovaj propis: Sta će uraditi žena koja, prije obavljanja 
tavafu-l-ifade, dobije hajz i ne očisti se prije putovanja? 
Kaže šejh Muhammed Ibn Salih El-Usejmin, rahmetullahi 
alejhi: "Postoji razilaženje među islamskim učenjacima oko 
toga šta će činiti žena koja dobije hajz prije obavljanja 
tavafu-l-ifade, a došla je u grupi koja putuje neposredno 
po završetku hadžskih obreda i nema mogućnosti da se 
vrati u Mekku, nakon čišćenja, zbog velike udaljenosti 
između njenog mjesta i Mekke. U mogućnosti je da uradi 
jednu od sljedećih stvari: 

-da iziđe iz obreda hadža klanjem kurbana ne 
upotpunivši hadždž, što je teško prihvatiti, zbog toga što 
će imati status osobe koja nije obavila hadždž. 

-da ode kući i ostane pod ihramom sve dok ne obavi 
hadžski tavaf, kada se za to ukaže prilika. U tom slučaju, 
nije dozvoljeno da ima odnos sa čovjekom, niti da se uda 
nakon njegove smrti, niti da se uda ako nije udata. Nije 
potrebno dokazivati da se ovdje radi o velikoj teškoći. 

-da ostane u Mekki dok se ne očisti i nakon toga obavi 
tavaf, što nije u mogućnosti. 

-da obavi tavaf, pod izgovorom da je prinuđena na to - 
Serijatsko pravilo kaže: "Prinuda dozvoljava ono što je u 
osnovi zabranjeno" - što je najjispravnije i najprihvatljivije 
mišljenje. 

Ovog stava je bio Ibn-Tejmijje" ("Serhu-l-mumti 1 ala zadi- 
l-mustakne', 1/382, 383). 

Pomenuti propis, kao što se da zaključiti iz govora ovog 
velikog učenjaka, odnosi se na ženu čije je mjesto 

boravka udaljeno od Mekke i koja nema mogućnosti da 
se vrati u Mekku radi tavafa. 

6. Obaveza kupanja po završetku hajza: 

Kaže Allah, dželle šenuhu, : "Kada se okupaju prilazite im 
onako kako vam je Allah naredio. Allah zaista voli one 
koji se često kaju i voli one koji se mnogo čiste." (El- 
Beqare, 222). 

Prenosi Aiša, radijallahu anha, da je Poslanik, sallallahu 
alejhi ve sellem, rekao Fatimi bint Hubejš: "Kada dođe 
hajz, ostavi namaz, a kad ode, okupaj se i klanjaj." 
(Buharija i Muslim). 

Riječi Poslanika, sallallahu alejhi ve sellem, "okupaj se", su 
naredba, a naredba se mora izvršiti. 
Kažu učenjaci usula - metodologije islamskog prava: 
"Allahova i Poslanikova naredba su, u osnovi, 
obavezujuće." lako je prilikom kupanja ženi dovoljno da 
samo polije i nakvasi tijelo, uključujući one dijelove koji su 
prekriveni dlakama, bez nekog posebnog redoslijeda, 
lijepo bi bilo da se okupa na način kojeg je spomenuo 
Poslanik, sallallahu alejhi ve sellem, Esmi Bintu Sekl, kada 
ga je ona pitala o kupanju poslije hajza: "Uzet će vodu i 
list lotosovog drveta i lijepo se očistiti. Zatim će posuti 
glavu vodom i temeljito je istrljati, do samog korjena. 
Zatim će oprati ostale dijelove tijela, uzeti komadić 
platna natopljenog u misk i očistiti se. "Kako misliš očistiti 
se?" — upita Esma. "Subhanallahi — slavljen neka je Allah" 
— reče Poslanik, sallallahu alejhi ve sellem. Čuvši to Aiša, 
radijallahu anha, joj pojasni: "Očistit će tragove krvi." 
(hadis je zabilježio Muslim). 

Rasplitanje kose nije obavezno, osim da se žena 
pribojava da, zbog gustoće ili nekog drugog razloga, 
voda neće dospijeti do korjena, a dokaz za to su riječi 
Poslanika, sallallahu alejhi ve sellem, Ummi— Selemi: 
"Operi glavu sa tri pregršta vode, zatim polij ostale 
dijelove tijela i bit ćeš potpuno čista." (hadis je zabilježio 
Muslim). 

Bitno je napomenuti, da žena koja se očisti od hajza u 
vrijeme namaza, treba požuriti sa kupanjem i obaviti 
namaz prije isteka njegovog vremena. Ne smije se 
pravdati skučenošću i kratkoćom vremena, jer joj je za 
obavezno kupanje potrebno sasvim malo vremna, a ako 
želi da se okupa potpunije i kvalitetnije, neka to uradi 
nakon što obavi obavezne namaze. 

7. Zabrana boravka u mesdžidu: 

Prenose Buharija i Muslim od Ummu-Atijje, radijallahu 
anha, da je rekla: "Allahov Poslanik, sallallahu alejhi ve 
sellem, nam je naredio da, na bajram-namaz, povedemo 
djevice i žene koje imaju mjesečnicu, kako bi prisustvovale 
dobru i dovi muslimana, s tim da su žene sa mjesečnicom 
morale stajati van musalle". 

Prenosi Aiša, radijallahu anha, da je rekao Poslanik, 
sallallahu alejhi ve sellem: "Ne dozvoljavam džunupu i 
ženi u vrijeme hajza boravak u mesdžidu." (Hadis bilježi 
Ebu-Davud). 

8. Namaz kojem je nastupilo vrijeme u trenutku dobijanja 
hajza: 

Ako žena dobije hajz, nakon što je od namaskog vremena 
prošlo onoliko koliko je dovoljno za jedan rekat, 
obavezna je naklanjati taj namaz kad se očisti. 
U slučaju da se očisti od hajza kada je od namaskog 
vremena ostalo koliko je dovoljno za jedan rekeat, 
obavezna je naklanjati taj namaz kad se očisti i okupa. 
Dokaz za to su riječi Poslanika, sallallahu alejhi ve sellem: 
"Ko stigne klanjati rekeat namaza, u njegovom vremenu, 
stigao je klanjati taj namaz." (hadis su zabilježili Buharija 
i Muslim). 

ISTIHAZA/STALNO ISTJECANJE KRVI 

Definicija istihaze: 

Istihaza je stalno istjecanje krvi kod žene, ili krvarenje 
koje se nakratko prekida, kao što je dan ili dva dana u 
mjesecu. 

Dokaz za prvo stanje su riječi Fatime bint Ebi-Hubejš 
upućene Allahovom Poslaniku sallallahu alejhi ve selleme: 
"Allahov Poslanice, imam neprekidno krvarenje." (Hadis su 
zabilježili Buharija i Muslim). 

Dokaz za drugo stanje, tj. stanje kratkotrajnog prekida 
istjecanja krvi, jesu riječi Hamne Bintu Džahš: "Allahov 
Poslanice, ja imam jako i dugo krvarenje." (hadis su 
zabilježili Ebu-Davud i Nesaija, Ahmed i Tirmizija su ga 
ocijenili vjerodostojnim, a Buharija ga je ocijenio dobrim). 

VRSTE MUSTEHADE - ŽENE KOJA IMA ISTIHAZU 

Tri su vrste mustehade: 

a) Mustehada koja je, prije istihaze, imala hajz u 
određenim i poznatim danima u mjesecu. 

Obaveza je, ovoj vrsti mustehade, da se ravna i određuje 
prema prethodnom stanju i da se pridržava propisa 
hajza u, njoj, poznatom vremenskom periodu, a sve što 
pređe taj period smatrat će istihazom i pridržavat će se 
propisa istihaze. 

Prenosi se od Aiše, radijallahu anha, da je Fatima bint 
Ebi-Hubejš rekla: "Allahov Poslanice, imam neprekidno 
krvarenje, pa hoću li ostaviti namaz?" "Ne. To je krv iz 
kapilara, a ne krv hajza. Kada dođe hajz - u uobičajeno 
vrijeme - ostavi namaz, a kad ode, okupaj se i klanjaj." 
(hadis su zabilježili Buharija i Muslim). 

Allahov Poslanik, sallallahu alejhi ve selleme, je rekao 
Ummu-Habibi bint Džahš: "Miruj onoliko dana koliko ti je 
trajao hajz, prije istihaze, zatim se okupaj i klanjaj." 
(Hadis bilježi imam Muslim). 

b) Mustehada koja, prije istihaze, nije imala hajz u 
određenim i poznatim danima u mjesecu, a u mogućnosti 
je da razlikuje krv menstruacije i istihaze. 

Ona će hajz određivati po prepoznatljivim 

karakteristikama i svojstvima: boja(crna), gustoća, 

neugodan miris, bol, i grušanje. 

Kada krv izgubi pomenute karakteristike ili neku od njih, 

znat će da je prestao hajz i nastupila istihaza. 

Na primjer, žena neprekidno krvari od prvog trenutka 

pojave krvi. Jedan dio mjeseca vidi crnu krv, a drugi dio 

crvenu, jedan dio mjeseca vidi gustu krv, a drugi rijetku, 

jedan dio mjeseca osjeća neugodan miris krvi, a drugi dio 

ne osjeća, i si. 

Hajz je u vrijeme crne, guste i krvi koja ima neugodan 
miris, a istihaza je u vrijeme crvene, rijetke i krvi koja 
nema neugodan miris. 

Ovaj propis je uzet iz riječi Allahovog Poslanika 
sallallahu alejhi ve selleme, Fatimi Bintu Ebi-Hubejš: "Krv 
hajza je crna i prepoznatljiva. Ako bude tako ostavi 
namaz, a ako bude drugačije, uzmi abdest i klanjaj, jer je 
to krv iz kapilara." (hadis su zabilježili Ebu-Davud i 
Nesaija, a Ibn-Hibban i Hakim su ga ocijenili 
vjerodostojnim). 

c) Mustehada koja nije imala hajz u određenim i poznatim 
danima u mjesecu i ne može razlikovati krv hajza od krvi 
istihaze. 

Ako žena nije imala hajz u određenim i poznatim danima 
u mjesecu, niti je u mogućnosti da razlikuje krv hajza od 
krvi istihaze, zbog toga što krv cijelo vrijeme nosi 
identična svojstva, ravnat će se prema preovladavajućem 
stanju i uobičajenom trajanju hajza kod većine žena. 
To znači da će hajzom smatrati krv koja istječe prvih šest 
ili sedam dana, a sve poslije toga smatrat će istihazom. 
Prenosi se da je Hamna Bintu Džahš, radijallahu anha, 
rekla: "Allahov Poslanice, imam jako i dugo krvarenje. 
Ono me sprječava da klanjam i postim, pa šta kažeš u 
vezi s tim?" Na to će Poslanik, sallallahu alejhi ve sellem: 
"Objasnit ću ti. Stavi krpu od pamuka na polni organ 
kako bi zaustavila krvarenje." "Krvarenje je jače od 
toga" - reče ona. "To je onda pritisak šejtana. U tom 
slučaju uzmi da ti je hajz šest ili sedam dana. Tačno 
znanje o tome je kod Uzvišenog Allaha. Zatim se okupaj i 
klanjaj dvadeset četiri ili dvadeset tri noći i dana i posti." 

Riječi Allahovog Poslanika sallallahu alejhi we selleme: "U 
tom slučaju uzmi da ti je hajz šest ili sedam dana", ne 
znače da žena, jednostavno, odabere jedan od dva 
perioda, nego treba razmotriti svoju stanje i uporediti ga 
sa stanjem žene koja joj je najbliža izgledom, godinama 
ili rodbinski. 

Također, razmotrit će krv, i ono što je najbliže hajzu 
smatrati hajzom. 

Ukoliko se ženi koja operacijom odstrani matericu ili je 
zatvori, tako da iz nje ne može teći krv, i ne postoji 
mogućnost da, nakon operacije dobije hajz, desi 
krvarenje iz polnog organa, imat će status žene koja je 
vidjela žućkastu tečnost nakon čistoće. 
Obavezna je abdestiti se za svaki namaz nakon što 
nastupi njegovo vrijeme, a prije toga mora oprati krv i na 
spolni organ staviti krpu ili nešto slično (vatu, uložak). 

PROPISI VEZANI ZA ISTIHAZU 

Žena s istihazom ne razlikuje se od čiste žene, osim u 
sljedećem: 

1 . Obavezna je abdestiti se za svaki namaz, nakon što 
nastupi njegovo vrijeme, na osnovu riječi Allahovog 
Poslanika, sallallahu alejhi we sellem, upućenih Fatimi bint 
Ebi-Hubejš radijallahu anha: "... zatim se abdesti za 
svaki namaz." (hadis je zabilježio Buharija). 

2. Kada se htjedne abdestiti, oprat će trag krvi i staviti 
pamuk (uložak) ili nešto slično tome na polni organ kako 

bi zaustavila krvaranje i sprječila prolazak krvi na 
odjeću. 

Allahov Poslanik, sallallahu alejhi ve selleme, je rekao 
Hamni bint Džahš radijallahu anha: " Objasnit ću ti. Stavi 
komadić pamuka na polni organ kako bi zaustavila 
krvarenje." "Krvarenje je jače od toga" - reče ona. 
"Onda, uzmi komad platna." — reče Poslanik, sallallahu 
alejhi ve sellem". 

Krv koja iziđe nakon toga, pa makr kanula na odjeću ili 
tijelo, neće smetati, na osnovu riječi Allahovog Poslanika 
sallallahu alejhi ve selleme, upućenih Fatimi bint Ebi- 
Hubejš: "Ostavi namaz u danima u kojima imaš hajz, 
zatim se okupaj i abdesti za svaki namaz. Nastavi 
klanjati čak iako krv kane na prostirku." (Hadis su 
zabilježili imami Ahmed i Ibn-Madže). 

3. Spolni odnos. 

Postoji razilaženje među islamskim učenjacima oko 
dozvole odnosa sa ženom za vrijeme istihaze. 
Većina islamskih učenjaka dozvoljava odnos uopćeno, dok 
jedan dio učenjaka dozvoljava samo po potrebi, tj. onda 
kada čovjek ima veliku potrebu za odnosom i kada bi, 
zbog izbjegavanja odnosa, osjetio veliku neugodnost. 
Prvo mišljenje je jače i ispravnije, a dokaz za to leži u 
činjenici da su mnoge žene (deset ili više) u vrijeme 
Allahovog Poslanika sallallahu alejhi ve selleme imale 
istihazu, a nije došao niti jedan tekst, koji zbaranjuje polni 
odnos u vrijeme istihaze. 

Sve stvari i postupci su u osnovi dozvoljeni, dok ne dođe 
jasan dokaz koji zbaranjuje nešto od toga. Riječi 
Uzvišenog Allaha: "Zato ne općite sa ženama za vrijeme 

mjesečnog pranja" (El-Beqare / 222), upućuju na to da nije 
zabranjeno općiti sa ženom osim u vrijeme hajza. 
S obzirom da je ženi u istihazi namaz dopušten, onda je i 
spolni odnos, koji je manje bitan u odnosu na namaz, 
takođe dopušten. Allah najbolje zna. 

NIFAS - POSTPOROĐAJNI CIKLUS 

Definicija Nifasa: 

Nifas je krv koja istječe iz materice pri porođaju, i prije i 

poslije porođaja. 

Predstavlja ostatak krvi hajza, koja se zadržala u 

materici tokom trudnoće. 

Uglavnom istječe u vrijeme porođaja, a nekada istječe 

prije porođaja na dva ili tri dana, praćena jakim 

porođajnim bolovima. 

Najkraći i najduži nifas: 

Prenosi se od Ummu-Seleme, radijjallahu anha, da je 
rekla: "U Poslanikovo vrijeme žene su, nakon poroda, 
mirovale četrdeset dana — tj. u to vrijeme nisu klanjale niti 
su pstile. Poslanik, sallallahu alejhi ve sellem, im nije 
naredio da naklanjaju propuštene namaze." (Hadis je 
zabilježio Ebu-Davud). 

Kaže šejh El-Albani, rahmetullahi alejhi: "Hadis je dobar i 
zabilježili su ga Ebu-Davud, Hakim i Bejheki ... Pojačava 
ga i svjedoči mu druga predaja od Enesa Ibn Malika, 
radijjallahu anhu, u kojoj se kaže: "Poslanik, sallallahu 
alejhi ve sellem, je naredio ženi da, poslije porođaja, 

miruje četrdest dana, osim u slučaju da se očisti prije 
toga." Hadis je zabilježio Ibn-Madže." (Pogledaj: "El- 
lrvau-1-galil", 1/222,223). 

Hadis je dokaz većini učenjaka da nifas može maksimalno 
trajati četrdeset dana. 

Ukoliko se istjecanje krvi nastavi i nakon četrdeset dana, i 
ne bude se poklapalo sa mjesečnicom, smatra se 
istihazom. 

Kaže Ibn-Kudame, rahmetullahi alejhi: "Većina islamskih 
učenjaka je stava da je najduži nifas četrdeset dana. 
Rekao je Tirmizija: "Učenjaci — ashabi i oni poslije njih — 
su imali jednoglasno mišljenje da žena poslije porođaja 
ostavlja namaz četrdeset dana, osim da se očisti prije 
toga - tada će se okupat i klanjati." ("El-Mugni", 1 /427). 
Ibn-Kudame, Allah mu se smilovao, nakon što je obradio 
pitanje najdužeg nifasa, spominje razilaženje među 
islamskim učenjacima oko najkraćeg nifasa, preferirajući 
na kraju mišljenje onih koji smatraju da se najkraći nifas 
ne može odrediti i ograničiti, a razlog tome — kako kaže 
ovaj veliki učenjak — je taj što nema šerijatskog teksta koji 
određuje najkraći nifas. 

PROPISI NIFASA 

Propsi nifasa se ne razlikuju od propisa hajza. Sve što je 
ženi zabranjeno u vrijeme hajza (boravak u mesdžidu, 
namaz, post, općenje, tavaf) zabranjeno joj je i u vrijeme 
nifasa, sve što joj je dozvoljeno u vrijeme hajza (učenje 
Kur'ana po potrebi, spvanje sa čovjekom uz izbjegavanje 
općenja, spominjanje Allaha, čitanje vjerske literature), 

dozvoljeno joj je i u vrijeme nifasa, sve što je obavezna 
nakon čišćenja od hajza, obavezna je nakon čišćenja od 
nifasa (okupati se, napostiti propuštene dane ramazana, 
naklanjati namaz za vrijeme kojeg se dogodio nifas). 

Nepredviđene stvari u ni f asu: 

a) Neviđenje krvi nakon porođaja 

Kaže Ibn-Kudame, Allah mu se smilovao: "Ako kod žene 
ne bude istjecala krv nakon porođaja, smatrat će se 
čistom - baš kao što je bilo prije porođaja, a razlog za 
to je jednostavan: nifas je krv koja istječe u toku i nakon 
porođaja, i bez toga (istjecanja krvi) nema govora o 
nifasu. Oko obaveznosti kupanja postoje dva mišljenja. 
Neki učenjaci su mišljenja da kupanje nije obavezno jer je 
šerijat obavezao ženu koja ima nifas da se, nakon, što on 
prođe okupa, a u ovom slučaju se ne radi o nifasu, niti 
nečemu sličnom. 

Izlazak krvi se može smatrati valjanim razlogom za 
kupanje, što zanči da je kupanje u slučaju neistjecanja krvi 
neosnovano i bezrazložno." ("El-Mugni", 1 /429). 

b) Čistoća prije četrdeset dana 

Prenosi se od Enesa Ibn Malika, radijallahu anhu, da je 
rekao: "Poslanik, sallallahu alejhi ve sellem, je naredio 
ženi da, poslije porođaja, miruje četrdest dana, osim u 
slučaju da se očisti prije toga." Hadis je zabilježio Ibn- 
Madže." (Pogledaj: "El-lrvau-l-galil", 1/222, 223). 

Jasno se vidi, iz navedenog hadisa, da se žena može 
očistiti od nifasa i prije četrdeset dana, i da nije 
obavezna, po svaku cijenu, čekati četrdeset dana. 
Ako se to dogodi okupat će se, klanjati i postiti, i činiti će 
sve što je ženama obavezno i dozvoljneo činiti u vrijeme 
čistoće. 

U slučaju ponovnog vraćanja krvi, prije isteka četrdeset 
dana, vraćaju se propisi nifasa i tako ostaje sve do kraja 
nifasa. 

Nema nikakvog dokaza da je ženi obaveza napostiti 
dane koje je postila za vrijeme kratkotrajne čistoće, 
između prvog i drugog pojavljivanja krvi nifasa, kao što 
nema dokaza da je ženi zabranjeno općenje u tom 
periodu, što je stav jednog dijela hanbelijskih učenjaka. 
Nije dozvoljno okarakterisati određeni postupak 
mekruhom — pokuđenim bez jasnog šerijatskog dokaza, a 
to što se prenosi od Usmana Ibn Ebil-Asa da je rekao ženi 
da mu ne prilazi prije četrdeset dana — iako se očisti od 
nifasa — ne može se uzeti kao kategorički dokaz 
pokuđenosti općenja, jer postoji mogućnost da je on to 
radio iz opreznosti ili staraha da općenje ne pokrene krv 
ili nekog drugog razloga. 

c) Istjecanje krvi poslije četrdeset dana 

Već smo spomenuli da je, prema mišljenju većine islamskih 
učenjaka, najduži nifas četrdeset dana i kao potvrdu za 
to smo naveli vjerodostojan hadis, kojeg je prenjela 
majka pravovjernih, Ummu-Selema, radijjallahu anha. 
Ostalo je samo da preciznije pojasnimo kako će se žena, 
kojoj krv istječe i nakon četrdeset dana, odnositi spram te 
krvi; da li će je smatrati istihazom ili nifasom. 

Kažu u Stalnoj komisiji za fetve u Saudiskoj Arabiji: "Krv 
koja istječe nakon što prođe četrdeset dana ne smatra se 
nifasom nego istihazom. Žena kojoj se to dogodi 
obavezna je okupati se nakon četrdeset dana, klanjati, 
postiti, abdestiti za svaki namaz i staviti na stidno mjesto 
krpu ili uložak, kako bi spriječila izlazak krvi." ("Fetava-I- 
ledžneti-d-daimeti", 5/41 6). 

Stalne komisija — kao što možemo vidjeti — je dala 
pravno riješenje za jednu od dvije situacije, tj. kada se 
istjecanje krvi nakon četrdeset dana trajanja nifasa 
poklapa sa mjesečnim ciklusom — menstruacijom, dok se 
druga situacija uopće ne spominje (druga situacija: kada 
se istjecanje krvi poklapa sa mjesečnim ciklusom). 
Međutim, na sljedećoj stranici — 417 str. — istog izvora 
kažu: "Krv koja se pojavi nakon četrdeset dana, prema 
ispravnijem mišljenju islamskih učenjaka, ima karakter 
istihaze, osim u slučaju da njeno istjecanje bude u periodu 
menstruacije, tada ima karakter menstruacije i ženi je 
obaveza, da usljed takvih okolnosti, ostavi namaz i post i 
da ne opći sa čovjekom. 

d) Istjecanje krvi prije porođaja: 

Kaže Ibn-Tejmijje, rahmetullahi alejhi: "Krv koja istječe 
prije porođaja, ukoliko je praćena porođajnim bolovima, 
ima status krvi nifasa — nije ograničena na dva ili tri 
dana, kao što kažu neki učenjaci — a ukoliko nije praćena 
porođajnim bolovima, ne smatra se nifasom." ("Risaletun 
fi-d-dimai-t-tabijjeti li-n-nisai" 62). 

Neka je svaka hvala Allahu, subhanehu ve te'ala, s čijom 
blagodati završavaju se sva dobra djela! Neka je 
salavat i selam na Njegovog roba i poslanika 
Muhammeda, sallallahu alejhi ve sellem, na njegovu 
porodicu, supruge, potomke, sve ashabe i sve koji ih 
slijede u dobru do Sudnjega dana. Molim Te, Uzvišeni 
Allahu, da ovaj trud učiniš iskrenim radi Tvoga Plemenitog 
lica i da njime okoristiš Svoje robove. Slavljen neka si Ti, 
Gospodaru moj, i hvaljen. Nema istinskog boga osim 
Tebe. Od Tebe oprosta tražim i Tebi se kajem. 

Safet Suljić 

Islamski Univerzitet Riyad 

29.07.1434-08.06.2013 

